Toshkentda dasturlash bo‘yicha /wincode chempionati bo‘lib o‘tadi

Toshkentda dasturlash bo‘yicha /wincode chempionati bo‘lib o‘tadi, deb yozadi Spot.

Chempionat saralash va final bosqichlaridan iborat bo‘lib, “Jamoaviy veb-ishlanmalar” va “Biznes vazifalarni yechishda 1C freymvorkidan foydalanish” yo‘nalishlarida o‘tkaziladi.
Final 24 soatli dasturlash marafoni formatida bo‘lib o‘tadi, u 12-sentabrda boshlanib, 13-sentabr — Dasturchilar kunida yakunlanadi.
Musobaqada hamma — istalgan yoshdagi professionallar ham, havaskorlar ham qatnashishi mumkin. Yosh ishlab chiquvchilarga maxsus mukofotlar beriladi.
Ariza topshirish uchun saralash bosqichi topshirig‘ini bajarish kerak. Qoidalar bilan chempionat saytida batafsil tanishish mumkin.